Ons braai vir #SARIESondag | SARIE
Ons braai vir #SARIESondag	deur Tanya Fourie and Herman Lensing
Vra wat is só Afrikaans en net so Suid-Afrikaans, en ons sê dis Sondagmiddagetes! Om ’n lang tafel met vriende en geliefdes, of dalk net julle twee om ’n knettervuurtjie.
Vir die volgende paar maande gaan ons jou weekliks op SARIE.com bederf met ’n maklike A-Z-plan vir ’n spesiale Sondagmiddagete: die resepte en spyskaart,’n video van die tafeldek-idee, plus wenke en idees van ons kosredakteurs. Sáám gaan ons onthou en nuwe herinneringe om Sondagmiddagetes skep. Kom kuier saam!
Blaai deur die galery vir die week se #SARIESondag-resepte:
OornagbroodKry die resep hier Chorizo-mosselsKry die resep hier Lamsribbetjies met koljander en bruin asynKry die resep hier Hoenderdy-kebabs met prosciutto en basiliekruidKry die resep hier Tamatie-mielie-en-spekslaaiKry die resep hier Platgedrukte aartappels met parmesaankaas-gremolataKry die resep hier Rooi fluweel-doughnuts gevul met vlaKry die resep hier Jou spyskaart en inkopielys
Laai jou volledige inkopielys af as ’n JPEG.
Idees vir die tafel
1. Skep ’n aardse gevoel deur ruwe houtstompe in die middel van jou tafel te pak. Die stompe kan jy ook gebruik om jou warm potte op te sit as jy klaar gebraai het – dit sal jou tafel beskerm.
2. Gebruik groot bruin borde wat pas by die tema van die braai. Skep tekstuur deur klein borde op die kant van jou groot bord te plaas sodat dit half in die lug hang.
3. Plaas messe en vurke op die teenoorgestelde kant van die kleinbordjie. Jy kan ook dit vasbind met ruwe stukke tou vir ekstra tekstuur.
4. Vou lapservette in lang stroke en plaas onder die kleinbordjie – maak seker jy gebruik baie tekstuur vir jou kuiertafel.
SARIE se kosredakteur, Herman Lensing, deel sy wenke om die beste #SARIESondag te hê. Lees hier!
#SARIESondag kuier met geurryke, kleurryke … kruie
Dié week se #SARIESondag vier ons geurryk, kleurryk … met kruie! Kruie is die parfuum van jou kombuis en vir elke krui is daar ’n kos-pasmaat. Gebruik dit reg en jy is verseker van hemelse geure en ’n smaaklike ete. Jou spyskaart …